РЕГЛАМЕНТ (ЕО) № 1089/2008 НА КОМИСИЯТА
от 5 ноември 2008 година
за изменение на Регламент (ЕО) № 1832/2006 за определяне на преходни мерки в секторa на захарта във връзка с присъединяването на България и Румъния
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за присъединяване на България и Румъния,
като взе предвид Акта за присъединяване на България и Румъния, и по-специално членове 41 и 21 от него във връзка с точка 4 от раздел 3, буква а) от приложение V към него,
като има предвид, че:
(1)
Раздел 2 на глава II от Регламент (ЕО) № 1832/2006 на Комисията (1) установява разпоредби, отнасящи се до определяне и отстраняване на количествата свръхзапаси от захар, които са в наличност в България и Румъния към датата на тяхното присъединяване към Европейския съюз. По-специално той въвежда крайни срокове за определянето на количествата свръхзапаси от захар, за тяхното отстраняване и доказателствата, които трябва да бъдат представени за тяхното отстраняване от идентифицирани оператори и/или България и Румъния. Той също така установява референтни периоди за прилагане при изчисляване на таксите за България и Румъния, в случай че количествата свръхзапаси не бъдат отстранени.
(2)
Поради закъснението при получаване на необходимата информация за количествата свръхзапаси от захар в България и Румъния, както и времето, необходимо за обстойното анализиране на тази информация и обсъждането ѝ със съответните държави-членки, за Комисията бе невъзможно да определи количествата свръхзапаси от захар до 31 юли 2007 г., както е посочено в член 9, параграф 1 от Регламент (ЕО) № 1832/2006.
(3)
С оглед да се гарантира правилното прилагане на раздел 2 от глава II, се налага удължаване на крайните срокове.
(4)
Регламент (ЕО) № 1832/2006 следва да бъде съответно изменен.
(5)
Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1832/2006 се изменя, както следва:
1.
В член 9, параграф 1 „31 юли 2007 г.“ се заменя с „31 декември 2008 г.“.
2.
Член 11 се изменя, както следва:
а)
в параграф 1 датата „30 април 2008 г.“ се заменя с датата „30 септември 2009 г.“;
б)
параграф 3 се изменя, както следва:
i)
„30 април 2008 г.“ се заменя с датата „30 септември 2009 г.“;
ii)
„31 декември 2008 г.“ се заменя с датата „31 май 2010 г.“;
3.
Член 12 се изменя, както следва:
а)
в параграф 1 датата „31 юли 2008 г.“ се заменя с датата „31 декември 2009 г.“;
б)
в параграф 2, четвърта алинея датата „30 април 2008 г.“ се заменя с датата „30 септември 2009 г.“;
4.
Член 13 се изменя, както следва:
а)
в параграф 1 датата „31 август 2008 г.“ се заменя с датата „31 януари 2010 г.“;
б)
параграф 2 се изменя, както следва:
i)
в първа алинея „30 април 2008 г.“ се заменя с „30 септември 2009 г.“;
ii)
във втора алинея „31 декември 2008 г.“ се заменя с „31 май 2010 г.“;
iii)
в трета алинея „31 октомври 2008 г.“ се заменя с „31 март 2010 г.“.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 5 ноември 2008 година.